ལན།ངའི་བརྩམས་སྒྲུང་ཐོག་མ་ལྷམ་ཡ་གཅིག་ནི་སྤྱིལོ༢༠༡༧ལོའི་ཟླ་བ༣པའི་ནང་ཀན་སུའུ་མི་རིགས་དཔེ་སྐྲུན་ཁང་ནས་དཔར་བསྐྲུན་བྱས།སི་ཁྲོན་མི་རིགས་སློབ་ཆེན་བོད་རིག་པའི་སློབ་གླིང་གི་དགེ་སློབ་རྣམ་པའི་རྒྱབ་སྐྱོར་འོགསློབ་གྲོགས་བསོད་ནམས་ཕུན་ཚོགས་ཀྱི་ཐོག་མའི་སྙན་དེབཤོག་བྱ་ནད་པཞེས་པ་དང་།ངའི་ལྷམ་ཡ་གཅིགཟེར་བའི་དེབ་དེབ་གཉིས་བོད་རིག་པའི་སློབ་གླིང་ནས་དངོས་སུ་འགྲེམས་སྤེལ་བྱས་པ་ཡིན།འགྲེམས་སྤེལ་གྱི་མཛད་སྒོའི་ཐོག་ཏུ་དགེ་རྒན་མུ་པོ་ལགས་དང་དགེ་རྒན་བསོད་ནམས་རྒྱལ།དགེ་རྒན་ཨོཾ་འབར།དགེ་རྒན་སྲིང་བཞི་མ་སོགས་ཀྱིས་ངེད་གཉིས་ཀྱི་དེབ་ཀྱི་སྐྱོན་ཡོན་གཉིས་ཆ་ནས་མཛུབ་སྟོན་གལ་ཆེན་གནང་སོང་།དེ་ནི་སློབ་གྲོགས་བསོད་ནམས་ཕུན་ཚོགས་ངེད་གཉིས་ལ་མཚོན་ན་རང་རང་གི་མི་ཚེའི་ཁྲོད་ནམ་ཡང་ཡལ་བ་མེད་པའི་ཉམས་མྱོང་གི་རྡོ་རིང་གལ་ཆེན་ཞིག་ཏུ་བརྩི་བཞིན་ཡོད་ལ།སེམས་ཤུགས་ཀྱི་སྐུལ་མ་ཆེན་པོ་ཞིག་ཏུའང་གྱུར་སོང་བས།དགེ་སློབ་རྣམས་ལ་གོ་སྐབས་འདི་བརྒྱུད་ནས་བཀའ་དྲིན་ཆེ་ཞུ།